Liite seurakuntatalouksien tilintarkastuskilpailutukseen

# TilintarkastajalleISAE varmennuslausunto

Kirkon palvelukeskus (jatkossa Kipa) tuottaa valtakunnallisesti talous- ja palkkahallinnon palveluja ja tarjoaa näihin liittyvän järjestelmäinfrastruktuurin seurakuntatalouksille ja Kirkon keskusrahastolle. Kipan toimipisteet ovat Oulussa ja Porvoossa.

Kipan palvelutuotanto sisältää osto- ja myyntilaskujen sekä käyttöomaisuus- ja pääkirjanpidon prosessit, ja lisäksi palkkahallinnon sekä maksuliikenteen prosessin. Palvelutuotannon näkökulmasta keskeisimmät tietojärjestelmät ovat SAP (kirjanpito, osto- ja myyntireskontra, matka- ja kululaskut), Populus (palkanlaskenta) sekä Nomentia (maksuliikenne).

Kipa tulee tarjoamaan asiakasorganisaatioidensa ja näiden tilintarkastajien käyttöön ISAE 3402 -standardin mukaisen varmennuslausunnon, jonka tarkoituksena on osoittaa, että Kipan valvontaympäristö sekä palvelutuotannon kontrollit vastaavat asiakkaiden sisäisen valvonnan ja taloudellisen raportoinnin vaatimuksia. Varmennuslausunto tulee kattamaan tulojen ja menojen käsittelyn, käyttöomaisuus- ja pääkirjanpidon, palkkahallinnon prosessin, maksuliikenneprosessin sekä näihin liittyvät yleiseen tietoturvaan ja järjestelmäympäristöön liittyvät kontrollit.

Lisätietoja antavat tarvittaessa Kirkon palvelukeskuksen johtaja Sami Savilaakso (sami.savilaakso@evl.fi) sekä controller Jaakko Konttila (jaakko.konttila@evl.fi).